ΓΡΑΠΤΗ ΕΡΩΤΗΣΗ E-0008/02

υποβολή: Monica Frassoni (Verts/ALE) προς την Επιτροπή

(17 Ιανουαρίου 2002)

Θέμα: Σαρδηνία: άδειες έρευνας για ορυκτά και αξιολόγηση επιπτώσεων στο περιβάλλον

Στις 15 Νοεμβρίου 2001 η αυτόνομη περιφέρεια Σαρδηνίας χορήγησε την πολλοστή άδεια (βλέπε προηγούμενη ερώτησή μου 19ης.3.2001) σχετικά με έρευνα για ορυκτά (βεντονίτης) για μία επέκταση κατά 670 εκτάρια στην τοποθεσίαψηλού αρχαιολογικού ενδιαφέροντος Is Bangius (Δήμος Gonnesa, Cagliari) στην εταιρεία ARGILLITI Ε.Π.Ε.

Η εν λόγω άδεια έρευνας χορηγήθηκε χωρίς προηγουμένως να πραγματοποιηθεί αξιολόγηση περιβαλλοντικών επιπτώσεων η οποία είναι δεσμευτική σύμφωνα με το σημείο 19, παράρτημα Ι της οδηγίας 97/11/ΕΚ(1) και προβλέπεται από την ιταλική νομοθεσία (άρθρο 1, εδάφιο 1, σημείο u, του Προεδρικού

Διατάγματος της 11ης.2.1998) όπως καταγγέλθηκε στις εθνικές, κοινοτικές και περιφερειακές αρχές κατ' αναλογίαν με πολλές άλλες προηγούμενες περιπτώσεις από τις οικολογικές ενώσεις Φίλοι της Γης και Ομάδα Νομικής Παρέμβασης.

Μπορεί η Επιτροπή να γνωστοποιήσει εάν:

- γνωρίζει τα ανωτέρω·

- μπορεί να εξακριβώσει την τήρηση των κανονισμών για αξιολόγηση των επιπτώσεων στο περιβάλλον όσον αφορά της ως άνω παρεμβάσεις·

- προτίθεται να λάβει τα αναγκαία μέτρα σχετικά·

- προβλέπονται κοινοτικές χρηματοδοτήσεις σε σχέση με τις προαναφερθείσες ορυκτολογικές παρεμβάσεις·

(1) ΕΕ L 73 της 14.3.1997, σελ. 5.

Απάντηση της κας Wallstrm εξ ονόματος της Επιτροπής

(28 Φεβρουαρίου 2002)

Η Οδηγία 85/337/ΕΟΚ του Συμβουλίου της 27ης Ιουνίου 1985 περί της εκτιμήσεως των επιπτώσεων ορισμένων σχεδίων δημοσίων και ιδιωτικών έργων στο περιβάλλον(1) ορίζει ότι τα έργα τα οποία ενδέχεται να έχουν σημαντικές επιπτώσεις στο περιβάλλον ως εκ της φύσεως, μεγέθους ή θέσεώς τους,πόκεινται σε εκτίμηση των περιβαλλοντικών επιπτώσεών τους (ΕΠΕ). Οι κατηγορίες έργων που καλύπτονται από την Οδηγία ταξινομούνται στα δύο παραρτήματα. Τα έργα που κατατάσσονται στο παράρτημα Ι απαιτούν διαδικασία ΕΠΕ. Βάσει του άρθρου 4 παράγραφος 2, τα έργα των κατηγοριών του παραρτήματος ΙΙπόκεινται σε ΕΠΕ, εφόσον τα κράτη μέλη θεωρήσουν ότι τα χαρακτηριστικά τους το επιβάλλουν.

Βάσει της Οδηγίας 97/11/ΕΚ του Συμβουλίου της 3ης Μαρτίου 1997 περί τροποποιήσεως της Οδηγίας 85/337/ΕΟΚ σχετικά με την εκτίμηση των επιπτώσεων ορισμένων σχεδίων δημοσίων και ιδιωτικών έργων στο περιβάλλον(2), για τα εγγεγραμμένα στο παράρτημα ΙΙ έργα, τα κράτη μέλη οφείλουν να αποφασίζουν, μέσω μιας κατά περίπτωσιν εξέτασης ή μέσω της θέσπισης κατωφλίων ή κριτηρίων εκ μέρους των κρατών μελών, κατά πόσον το έργο πρέπει ναπόκειται σε ΕΠΕ. Ωστόσο, τα έργα των οποίων οι αιτήσεις αδειοδότησης είχανποβληθεί σε αρμόδια αρχή πριν από τις 14 Μαρτίου 1999, διέπονται από τις διατάξεις της Οδηγίας 85/337/ΕΟΚ, στην προ των τροποποιήσεων μορφή της.

Βάσει των στοιχείων που κατέθεσε το Αξιότιμο Μέλος του Κοινοβουλίου, το έργο στο οποίο αναφέρεται η ερώτηση θα μπορούσε να εμπίπτει είτε στο πεδίο εφαρμογής της παραγράφου 2 (εξορυκτική βιομηχανία) του παραρτήματος ΙΙ της Οδηγίας 85/337/ΕΟΚ στην προ των τροποποιήσεων μορφή της, είτε στην παράγραφο 19 (λατομεία και εξόρυξη σε ορυχεία επιφανείας, όταν η επιφάνεια του τόπουπερβαίνει τα 25 εκτάρια, ή εξόρυξη τύρφης, όταν η επιφάνεια του τόπουπερβαίνει τα 150 εκτάρια) του παραρτήματος Ι της Οδηγίας 85/337/ΕΟΚ, όπως τροποποιήθηκε από την Οδηγία 97/11/ΕΚ, είτε στην παράγραφο 2 (εξορυκτική βιομηχανία) του παραρτήματος ΙΙ της Οδηγίας 85/337/ΕΟΚ, όπως τροποποιήθηκε από την Οδηγία 87/11/ΕΚ.

Στη συγκεκριμένη περίπτωση, μη γνωρίζοντας την κατάσταση που περιγράφει το Αξιότιμο Μέλος του Κοινοβουλίου, η Επιτροπή θα λάβει τα αναγκαία μέτρα για την συγκέντρωση λεπτομερών στοιχείων και για τον σεβασμό του κοινοτικού δικαίου εντός των ορίων που της θέτει η Συνθήκη.

Σε περίπτωση που η Επιτροπή πληροφορηθεί ότι στη συγκεκριμένη περίπτωση σημειώθηκε παράβαση του κοινοτικού δικαίου, δεν θα διστάσει, ως θεματοφύλακας της Συνθήκης, να λάβει όλα τα αναγκαία μέτρα, συμπεριλαμβανομένων των διαδικασιών επί παραβάσει βάσει του άρθρου 226 της Συνθήκης ΕΚ, προκειμένου να εξασφαλίσει τον σεβασμό του εν προκειμένω εφαρμοστέου κοινοτικού δικαίου.

Σύμφωνα με τις πληροφορίες που της διαβίβασαν οι ιταλικές αρχές, οι εξορυκτικές δραστηριότητες στις οποίες αναφέρεται το Αξιότιμο Μέλος του Κοινοβουλίου δεν έχουν τύχει κοινοτικής συγχρηματοδοτήσεως αλλά χρηματοδοτήθηκαν από εθνικούς πόρους στο πλαίσιο του ιταλικού νόμου 752/82.

(1) ΕΕ L 175 της 5.7.1985.

(2) ΕΕ L 73 της 14.3.1997.